PMIndiaData/PMIndiaSum huggingface dataset:
ప్ర‌ధాన మంత్రి శ్రీ న‌రేంద్ర మోదీ తో యుఎస్ ర‌క్ష‌ణ మంత్రి శ్రీ జేమ్స్‌ మాటిస్ భేటీ

ప్ర‌ధాన మంత్రి శ్రీ న‌రేంద్ర మోదీ తో యుఎస్ ర‌క్ష‌ణ మంత్రి శ్రీ జేమ్స్‌ మాటిస్ ఈ రోజు మ‌ధ్యాహ్నం స‌మావేశ‌మ‌య్యారు. ఈ సంవ‌త్స‌రం జూన్ లో యునైటెడ్ స్టేట్స్ లో తాను ప‌ర్య‌టించిన సంద‌ర్భంగా అధ్య‌క్షులు శ్రీ ట్రంప్ తో అనేక అంశాల పై అర‌మ‌రిక‌ల‌కు తావు ఉండని విధంగా, ఫ‌ల‌ప్ర‌ద‌మైనటువంటి చ‌ర్చ‌లను జ‌రిపిన విష‌యాన్ని ప్ర‌ధాన మంత్రి గుర్తు చేశారు. ఉభ‌య ప‌క్షాల మ‌ధ్య బ‌ల‌మైన, వ్యూహాత్మ‌కమైన భాగ‌స్వామ్యాన్ని మ‌రింతగా పెంపొందించుకోవాల‌న్న త‌మ సంక‌ల్పాన్ని ఇరువురు నేత‌లు పున‌రుద్ఘాటించారు. ద్వైపాక్షిక కార్య‌క్ర‌మ ప‌ట్టిక‌ను ముందుకు తీసుకుపోవ‌డంలో మ‌రియు ప‌ర్య‌ట‌న కాలంలో తీసుకొన్న నిర్ణ‌యాల‌ను అమ‌లుప‌ర‌చ‌డంలో చోటు చేసుకొన్న పురోగ‌తిని గురించి ప్ర‌ధాన మంత్రికి మంత్రి శ్రీ మాటిస్ వివ‌రించారు. ప్రాంతీయంగాను, ప్ర‌పంచ స్థాయిలోను స‌హ‌కారాన్ని పెంపొందించుకోవ‌డం, శాంతి కోసం, స్థిర‌త్వం కోసం కృషి చేయాలన్న మ‌రియు ఉగ్ర‌వాదం పై పోరాటం చేయాల‌న్న త‌మ ప్రాథమ్యాల‌ను సంయుక్తంగా అనుస‌రించ‌డం కూడా వారి చర్చలలో చోటు చేసుకొన్నాయి. ఉభ‌య దేశాల ప్ర‌యోజాల‌తో ముడిప‌డిన ప్రాంతీయ సంబంధమైన మ‌రియు ప్ర‌పంచ సంబంధ అంశాలపై రెండు దేశాలు స‌న్నిహితంగా ప‌ని చేస్తున్నందుకు ప్ర‌ధాన మంత్రి ప్రశంసలు అందజేశారు.
ప్రధాన మంత్రి తో ఫ్రెంచి సాయుధ బలగాల మంత్రి సమావేశం

ప్ర‌ధాన మంత్రి శ్రీ న‌రేంద్ర మోదీ తో ఫ్రెంచి సాయుధ బలగాల మంత్రి శ్రీమతి ఫ్లోరెన్స్ పార్లే ఈ రోజు సమావేశమయ్యారు. ద్వైపాక్షిక రక్షణ సహకారంలో చోటు చేసుకొన్న పరిణామాలను గురించి ప్రధాన మంత్రి కి శ్రీమతి పార్లే ఈ సందర్భంగా వివరించారు. భారతదేశం మరియు ఫ్రాన్స్ ల మధ్య వ్యూహాత్మక భాగస్వామ్యంలోని కీలకమైన స్తంభాలలో రక్షణ సంబంధ సహకారం ఒకటి అని ప్రధాన మంత్రి చెప్పారు. రక్షణ సంబంధ సామగ్రి తయారీ లోను, సంయుక్త పరిశోధనలు మరియు అభివృద్ధి లోను ‘మేక్ ఇన్ ఇండియా’ ఫ్రేమ్ వర్క్ పరంగా ఇతోధిక సహకారం అవసరమని ఆయన పిలుపునిచ్చారు. పరస్పర ప్రయోజనాలు ముడిపడిన ప్రాంతీయ అంశాలను, ప్రపంచ స్థాయి అంశాలను కూడా ఉభయ నేతలూ చర్చించారు. ప్రెసిడెంట్ శ్రీ మైక్రోన్ ఆయన వీలును బట్టి ఎంత త్వరగా భారతదేశానికి విచ్చేస్తారోనని తాను ఎదురుచూస్తున్నానని ప్రధాన మంత్రి అన్నారు.
కొత్త గా చేర్చుకొన్న ఉద్యోగుల కు దాదాపు గా 71,000 నియామక పత్రాల ను రోజ్ గార్ మేళా లో భాగం గా నవంబర్ 22వ తేదీ నాడు పంపిణీ చేయనున్న ప్రధాన మంత్రి

రోజ్ గార్ మేళా లో భాగం గా, దాదాపు గా 71,000 నియామక పత్రాల ను కొత్త గా ఉద్యోగాల లోకి చేర్చుకొన్న వ్యక్తుల కు ప్రధాన మంత్రి శ్రీ నరేంద్ర మోదీ నవంబర్ 22వ తేదీ న ఉదయం పూట పదిన్నర గంట ల వేళ కు వీడియో కాన్ఫరెన్సింగ్ మాధ్యం ద్వారా పంపిణీ చేయనున్నారు. ఉపాధి కల్పన కు అత్యంత అధిక ప్రాధాన్యాన్ని కట్టబెట్టాలన్న ప్రధాన మంత్రి నిబద్ధత ను నెరవేర్చే దిశ లో రోజ్ గార్ మేళా ఒక ముందడుగు గా ఉన్నది. రోజ్ గార్ మేళా ఉపాధి కల్పన ను పెంపొందింపచేయడం లో ఒక ఉత్ప్రేరకం గా పని చేయగలదన్న, యువతీ యువకుల కు వారి సశక్తీకరణ తో పాటు దేశాభివృద్ధి లో వారు పాలుపంచుకోవడానికి కూడాను సార్థక అవకాశాల ను కల్పిస్తుందన్న ఆశాభావం వ్యక్తం అవుతున్నది. ఇంతకు మునుపు అక్టోబరు లో జరిగిన రోజ్ గార్ మేళా లో, కొత్త గా ఉద్యోగాల లోకి చేర్చుకొన్న 75,000 మంది కి నియామక లేఖల ను అందజేయడమైంది. కొత్త గా భర్తీ అయిన వ్యక్తుల కు నియామక పత్రాల ను దేశవ్యాప్తం గా (గుజరాత్ మరియు హిమాచల్ ప్రదేశ్ మినహా) మొత్తం 45 స్థానాల లో ఇవ్వడం జరుగుతుంది. ఇంతకు పూర్వం భర్తీ చేసిన ఉద్యోగాల కేటగిరీల కు అదనం గా ఉపాధ్యాయులు, అధ్యాపకులు, నర్సులు, నర్సింగ్ ఆఫీసర్స్, వైద్యులు, ఫార్మసిస్టు లు, రేడియోగ్రాఫర్ లు, ఇంకా ఇతర సాంకేతిక మరియు పేరామెడికల్ పోస్టుల ను కూడా భర్తీ చేయడం జరుగుతున్నది. చెప్పుకోదగిన సంఖ్య లో ఉద్యోగాల ను హోం మంత్రిత్వ శాఖ ద్వారా కేంద్రీయ సాయుధ పోలీసు బలగాల (సిఎపిఎఫ్) కు చెందిన వేరు వేరు విభాగాల లో భర్తీ చేయడం జరుగుతోంది. కర్మయోగి ప్రారంభ మాడ్యూల్ ను కూడా ప్రధాన మంత్రి ప్రారంభించనున్నారు. ఈ మాడ్యూల్ ను వివిధ ప్రభుత్వ విభాగాల లో నూతనం గా నియామకం అయిన వారికి ఉద్దేశించినటువంటి ఒక ఆన్ లైల్ ఓరియంటేశన్ కోర్సు అని చెప్పవచ్చును. దీనిలో ప్రభుత్వ ఉద్యోగుల కు ప్రవర్తన సంహిత, పని ప్రదేశం లో పాటించవలసిన నైతిక ప్రమాణాలు, సజ్జనత్వం, మానవ వనరుల సంబంధి విధానాలు, ఇంకా ఇతర ప్రయోజనాలు, భత్యాల వంటివి ఉంటాయి. అవి కొత్త గా ఉద్యోగం లో చేరిన వారు పని ప్రదేశం లో అనుసరించవలసివున్న విధానాల కు అలవాటుపడే విధం గాను, కొత్త భూమికల లోకి సాఫీ గా మారిపోయే విధం గాను సాయపడుతాయి. వారికి వారి యొక్క జ్ఞానాన్ని, నైపుణ్యాల ను మరియు దక్షతల ను పెంపొందింప చేసుకోవడం కోసం igotkarmayogi.gov.in ప్లాట్ ఫార్మ్ లోని ఇతర కోర్సుల ను నేర్చుకొనే అవకాశాన్ని కూడా ఇవ్వడం జరుగుతుంది.
ఏరియల్ ప్యాసింజర్ రోప్‌వే వ్యవస్థ అభివృద్ధి కోసం ఐటిబిపికి చెందిన స్థలాన్ని ఉత్తరాఖండ్ ప్రభుత్వానికి బదిలీ చేయడానికి మంత్రివర్గం ఆమోదం తెలిపింది

ప్రధాన మంత్రి శ్రీ నరేంద్ర మోదీ అధ్యక్షతన జరిగిన మంత్రివర్గం ముస్సూరీలోని ఇండో-టిబెటన్ బోర్డర్ పోలీసులకు (ఐటిబిపి) చెందిన 1500 చదరపు మీటర్ల స్థలాన్ని మౌలిక సదుపాయాల ప్రాజెక్టు కోసం ఉత్తరాఖండ్ రాష్ట్ర ప్రభుత్వానికి బదిలీ చేయడానికి ఆమోదం తెలిపింది. వీటిలో డెహ్రాడూన్ మరియు ముస్సూరీ మధ్య 'ఏరియల్ ప్యాసింజర్ రోప్‌వే సిస్టమ్'ను ఏర్పాటు చేస్తారు. ప్రతిపాదిత రోప్‌వే 5550 మీటర్ల పొడవు గల మోనో-కేబుల్ రోప్‌వే. ఇది పబ్లిక్ ప్రైవేట్ పార్ట్‌నర్‌షిప్ (పిపిపి) మోడ్‌లో పుర్కుల్ గావ్, డెహ్రాడూన్ (లోయర్ టెర్మినల్ స్టేషన్) మరియు లైబ్రరీ, ముస్సూరీ (ఎగువ టెర్మినల్ స్టేషన్) మధ్య రూ .285 కోట్ల అంచనా వ్యయంతో నిర్మిస్తున్నారు. ప్రతి వైపునుండి గంటకు 1000 మంది ప్రయాణించే సామర్థ్యంతో ఇది ఏర్పాటవుతుంది. ఇది డెహ్రాడూన్ నుండి ముస్సూరీ వరకు రహదారి మార్గంలో ట్రాఫిక్‌ను గణనీయంగా తగ్గిస్తుంది. దాంతో పాటు ఈ ప్రాజెక్టు అదనంగా 350 మందికి ప్రత్యక్ష ఉపాధిని మరియు 1500 మందికి పైగా పరోక్ష ఉపాధిని కల్పిస్తుంది.రోప్‌వే పూర్తయిన తర్వాత పర్యాటకులకు భారీ ఆకర్షణగా నిలుస్తుంది. ఇది రాష్ట్రంలోని పర్యాటక రంగానికి ఊపునిస్తుంది మరియు పర్యాటక రంగంలో అదనపు ఉపాధి అవకాశాలను సృష్టిస్తుంది.
ప్రముఖ హాకీ క్రీడాకారుడు శ్రీ మొహమ్మద్ శాహిద్ మృతి పట్ల సంతాపం తెలిపిన  ప్రధాన మంత్రి

ప్రధాన మంత్రి శ్రీ నరేంద్ర మోదీ హాకీలో దిగ్గజ ఆటగాడైన శ్రీ మొహమ్మద్ శాహిద్ అకాల మరణం పట్ల సంతాపాన్ని వ్యక్తం చేశారు. “శ్రీ మొహమ్మద్ శాహిద్ దురదృష్టకరంగా అకాల మరణం పొందడంతో, ప్రతిభావంతుడైన ఒక క్రీడాకారుడిని భారతదేశం పోగొట్టుకొన్నది. ఆయన ఎంతో ఉద్వేగంతోను, ఉత్సాహంతోను ఆడే వారు. ఆయన ప్రాణాలను కాపాడడానికి మేం మా శాయశక్తులా ప్రయత్నించాం; కానీ.. దు:ఖదాయకమైన విషయం ఏమిటంటే.. మా సహాయం గాని, ప్రార్థనలు గాని ఆయనను కాపాడడానికి సరిపోలేదు. ఆయనకు ఇవే నా నివాళులు. శ్రీ శాహిద్ ఆత్మకు శాంతి లభించుగాక” అని ప్రధాన మంత్రి పేర్కొన్నారు.
హైద‌రాబాద్ లో సిఐఆర్ డిఎపి ఏర్పాటు ఒప్పందంపై సంత‌కం చేయ‌డానికి ఆమోదం తెలిపిన మంత్రివర్గం

హైద‌రాబాద్ లోని జాతీయ గ్రామీణాభివృద్ధి మ‌రియు పంచాయ‌తీరాజ్ ఇన్ స్టిట్యూట్ (ఎన్ ఐఆర్ డి అండ్ పిఆర్‌) ఆవ‌ర‌ణ‌లో ఆసియా ప‌సిఫిక్ దేశాల్లో స‌మ‌గ్ర గ్రామీణాభివృద్ధి కేంద్రం (సిఐఆర్ డిఎపి.. ‘సిర్ డాప్‌’) విభాగం ఏర్పాటు చేసేందుకు, కేంద్ర గ్రామీణాభివృద్ధి మంత్రిత్వ శాఖ‌, ఆసియా ప‌సిఫిక్ దేశాల్లో స‌మ‌గ్ర గ్రామీణాభివృద్ధి కేంద్రం మ‌ధ్య అంగీకార ఒప్పందంపై సంత‌కాలు చేసేందుకు ప్ర‌ధాని శ్రీ న‌రేంద్ర‌మోదీ అధ్య‌క్ష‌త‌న స‌మావేశ‌మైన‌ కేంద్ర మంత్రివర్గం ఆమోదం తెలిపింది. హైద‌రాబాద్ లోని ఎన్ ఐఆర్ డి అండ్ పిఆర్ లో సిర్ డాప్ కేంద్రం ఏర్పాటు చేయ‌డం వ‌ల్ల గ్రామీణాభివృద్ధి కార్య‌క్ర‌మాలలో ప్ర‌త్యేక నైపుణ్యాలు సాధించిన సంస్థ‌ల నుండి ఆయా కార్య‌క్ర‌మాల‌కు సంబంధించిన స‌మాచారాన్ని నేరుగా అందుకొనే అవ‌కాశం క‌లుగుతుంది. అలాగే ఎన్ ఐఆర్ డి అండ్ పిఆర్ లో ఒక రెపాజిట‌రీ అభివృద్ధి కావ‌డానికి దోహ‌ద‌ప‌డుతుంది. అంతే కాదు, సిర్ డాప్ స‌భ్య‌త్వ దేశాలలోని మంత్రిత్వ శాఖ‌లు, సంస్థ‌ల‌తో అనుసంధానం కావ‌డం ద్వారా ప్రాంతీయంగా ఎన్ ఐఆర్ డి అండ్ పిఆర్ హెదా పెరుగుతుంది. ప‌ర‌స్ప‌ర సంద‌ర్శ‌న‌ల ద్వారా మంత్రిత్వ శాఖ అధికారులు, ఎన్ ఐఆర్ డి అండ్ పిఆర్ అధ్యాప‌క సిబ్బంది ప్ర‌యోజ‌నం పొందుతారు. సిఎమ్ సి దేశాలలో పేద‌రిక నిర్మూల‌న కార్య‌క్ర‌మాలు చేప‌ట్ట‌డం ద్వారా స‌మ‌గ్ర గ్రామీణాభివృద్ధికి సంబంధిచిన కార్య‌క్ర‌మాల అమ‌లుపై సిర్ డాప్ దృష్టి పెట్ట‌గ‌లుగుతుంది. పూర్వ‌రంగం ఆసియా ప‌సిఫిక్ ప్రాంతంలోని దేశాలు, ఐక్య‌రాజ్య‌స‌మితికి చెందిన ఆహార‌, వ్య‌వ‌సాయ సంస్థ (ఎఫ్ఎఒ), ఐక్య‌రాజ్య‌స‌మితి చొర‌వ‌తో ప్రాంతీయంగా ప్ర‌భుత్వాల మ‌ధ్య అంత‌ర్గ‌త స‌హ‌కారం పెంపొందించ‌గ‌ల‌, పూర్తి స్వ‌యంప్ర‌తిప‌త్తి సంస్థ‌గా సిర్ డాప్ 1979లో ఏర్పాట‌యింది. ఐక్య‌రాజ్య‌స‌మితికి సంబంధించిన వివిధ సంస్థ‌లు, దాత‌ల మద్దతు దీనికి లభించింది. ఈ సంస్థ కీల‌క వ్య‌వ‌స్థాప‌క దేశాలలో భార‌తదేశం ఒక‌టి. దీని ప్ర‌ధాన కార్యాల‌యం బంగ్లాదేశ్ లోని ఢాకా లో ఉంది. ప‌రిశోధ‌న‌, శిక్ష‌ణ‌, స‌మాచార వ్యాప్తి ద్వారా స‌భ్యత్వ దేశాలలో స‌మ‌గ్ర గ్రామీణాభివృద్ధిని ప్రోత్స‌హించ‌డంలో కీల‌క పాత్ర పోషించ‌డం, ప్రాంతీయ స‌హ‌కార శ‌క్తిగా నిల‌వ‌డం సిర్ డాప్ ల‌క్ష్యాలు. సిర్ డాప్ ప్రాంతీయ కార్యాల‌యం ఒక‌టి ఇండోనేసియాలోని జ‌కార్తా లో ఉంది. సిర్ డాప్‌ ఆగ్నేయాసియా దేశాల ఉప ప్రాంతీయ కార్యాల‌యం కూడా 1997లో జ‌కార్తా లోనే ఏర్పాట‌యింది. సిర్ డాప్ స‌భ్య‌త్వం, వ‌న‌రుల‌ను విస్త‌రించ‌డం, ద‌క్షిణాసియా ప్రాంతానికి చెందిన ప్ర‌యోగాత్మ‌క ప్రాజెక్టులను చేప‌ట్ట‌డం, ప‌రిశోధ‌న కార్య‌క‌లాపాలు నిర్వ‌హించ‌డం ఈ ఉప కేంద్రం ల‌క్ష్యాలు. ఆసియా ప‌సిఫిక్ ప్రాంతంలో 46 దేశాలు ఉన్నాయి. సిర్ డాప్ విస్త‌ర‌ణ‌కు ఎన్నో అవ‌కాశాలు ఉన్నాయి. దీని ద్వారా సిర్ డాప్ సెంట‌ర్ల స‌హాయం కూడా అందుతుంది.
పురుషుల ట్రిపుల్ జంప్ పోటీ లో స్వ‌ర్ణాన్ని గెలుచుకొన్న‌ అర్పింద‌ర్ సింహ్ కు శుభాకాంక్షలు తెలిపిన ప్ర‌ధాన మంత్రి

ఇండోనేశియా లోని జ‌కార్తా- పాలెంబాంగ్ లో జరుగుతున్న 18వ ఏశియ‌న్ గేమ్స్-2018 లో పురుషుల ట్రిపుల్ జంప్ పోటీ లో స్వ‌ర్ణాన్ని గెలుచుకొన్నందుకు గాను శ్రీ అర్పింద‌ర్ సింహ్ కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. “ప్ర‌తిభాశాలి, క‌ఠోరంగా పరిశ్ర‌మించే శ్రీ అర్పింద‌ర్ సింహ్ పురుషుల ట్రిపుల్ జంప్ పోటీ లో స్వ‌ర్ణాన్ని సాధించారు. ఆయ‌న ప్ర‌ద‌ర్శ‌న ను చూసి భారతదేశంలో ప్రతి ఒక్కరు సంతోషిస్తున్నారు” అని ప్ర‌ధాన మంత్రి త‌న సందేశం లో పేర్కొన్నారు.
యువ‌జ‌నుల‌ వ్యవహారాల లో భార‌త‌దేశాని కి మరియు తాజికిస్తాన్ కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం యువ‌జ‌నుల‌కు సంబంధించిన వ్యవహారాల లో స‌హ‌కారానికి గాను భార‌త‌దేశానికి, తాజికిస్తాన్ కు మ‌ధ్య ఒక అవ‌గాహ‌న పూర్వ‌క ఒప్పంద ప‌త్రానికి (ఎంఒయు) ఎక్స్‌-పోస్ట్ ఫ్యాక్టో ఆమోదం తెలిపింది. ఈ ఎంఒయు పై దుషాంబే లో 2018వ సంవ‌త్సరం అక్టోబ‌ర్ 8వ తేదీ న సంత‌కాల‌య్యాయి. ఎంఒయు పైన యువ‌జ‌న వ్య‌వ‌హారాలు మ‌రియు క్రీడ‌లు, భార‌త ప్ర‌భుత్వం ప‌క్షాన తాజికిస్తాన్ లో భార‌త రాయ‌బారి శ్రీ సోంనాథ్ ఘోష్, రిప‌బ్లిక్ ఆఫ్ తాజ‌కిస్తాన్ ప్ర‌భుత్వం ప‌క్షాన ఛైర్మ‌న్ ఆఫ్ ది క‌మిటీ ఫ‌ర్ యూత్‌ అండ్ స్పోర్ట్స్ అఫైర్స్ శ్రీ అబ్దుల్లోజోదా అహ తమ్ రుస్తమ్ లు సంత‌కాలు చేశారు. ఈ ఎంఒయు 5 సంవ‌త్సారాల పాటు చెల్లుబాటు అవుతుంది. యువ‌జ‌న వ్య‌వ‌హారాల పై స‌హ‌కారించుకొనే రంగాల లో- యువ‌జ‌న బృందాల, యువ సంస్థ‌ల ప్ర‌తినిధుల మ‌రియు యువ‌జ‌న విధాన రూప‌క‌ల్ప‌న కు బాధ్యులుగా ఉన్న ప్ర‌భుత్వ అధికారుల రాక‌ పోక‌ లు, రెండు దేశాల లో యువ‌జ‌నుల వ్య‌వ‌హారాల పై అంత‌ర్జాతీయ స‌మావేశాలు, చ‌ర్చా స‌భ‌ల కు ఆహ్వాన ప‌త్రాల‌ను అందించడం, యువ‌జ‌నుల‌ కు సంబంధించిన అంశాలపై ముద్రిత సామ‌గ్రి, ఫిల్ములు, అనుభవాలు, యువత వ్యవహారాలపై ప‌రిశోధ‌న త‌దిత‌ర స‌మాచారాన్ని ఇచ్చి పుచ్చుకోవ‌డం, యువ‌త శిబిరాలు, యువ‌జ‌న ఉత్స‌వాలు మ‌రియు ఇత‌ర‌త్రా యువజన సంబంధ కార్య‌క్ర‌మాల లో ప్రాతినిధ్యం తో పాటు రెండు దేశాల లోను సంబంధిత చ‌ట్టాలు మ‌రియు నియ‌మ‌నిబంధ‌న‌ల ప‌రిధి లో సంయుక్తంగా ఆమోదం ల‌భించిన యువ‌జ‌నుల‌కు సంబంధించినటువంటి మ‌రే ఇత‌ర స‌హ‌కార పూర్వ‌క‌మైన కార్య‌క‌లాపాలు వంటివి- భాగం గా ఉంటాయి. ఇరు ప‌క్షాల లో ఏదో ఒక ప‌క్షం నిర్వ‌హించే కార్య‌క్ర‌మాలలో మ‌రియు కార్య‌క‌లాపాల లో పాలుపంచుకోవ‌డం, స‌మాచారాన్ని, జ్ఞానాన్ని పంచుకోవ‌డం మ‌రియు యువ‌జ‌నుల రాక‌పోక‌ల ద్వారా తాజికిస్తాన్ తో యువ‌జ‌న సంబంధిత వ్య‌వ‌హారాల లో స‌హ‌కారాన్ని ప్రోత్స‌హించ‌డం మ‌రియు ప‌టిష్ట‌ప‌ర‌చ‌డం అనేది ఈ ఎంఒయు ధ్యేయం. ప్ర‌యాజనాలు: ఈ ఒప్పందం యువ‌జ‌న వ్య‌వ‌హారాల రంగం లో ఇరు ప‌క్షాల లో కార్య‌క్ర‌మాల‌కు మార్గాన్ని సుగమం చేస్తుంది. ఇది యువ‌తీ యువ‌కుల లో ఆలోచ‌న‌లు, విలువ‌లు, ఇంకా సంస్కృతుల‌ ను ఇచ్చిపుచ్చుకొనే ధోర‌ణి ని ప్రోత్స‌హించ‌డానికి దోహ‌ద ప‌డుతుంది. అలాగే, భార‌త‌దేశం మ‌రియు తాజికిస్తాన్ ల మ‌ధ్య మైత్రీ పూర్వ‌క సంబంధాల‌ను బ‌లోపేతం చేస్తుంది. ఆ త‌ర‌హా ద్వైపాక్షిక ఆదాన ప్రదాన కార్య‌క్ర‌మాల ద్వారా రెండు దేశాల లోను యువ‌తీ యువ‌కులు అంద‌రికీ వారి యొక్క కులం, మ‌తం మ‌రియు లింగ భేదాల‌కు అతీతం గా ప్ర‌యోజ‌నాలు స‌రిస‌మానంగా ల‌భిస్తాయి. ఇది యువ‌త లో అంత‌ర్జాతీయ దృష్టి కోణాన్ని అభివృద్ధి ప‌ర‌చ‌డం లో, యువ‌జ‌న వ్య‌వ‌హారాల రంగం లో వారి జ్ఞానాన్ని మ‌రియు ప్రావీణ్యాన్ని విస్తృత ప‌ర‌చ‌డం లో స‌హాయ‌కారి కాగ‌లుగుతుంది.
బ్రహ్మ కుమారీల సంస్థ 80వ వార్షికోత్సవం సందర్భంగా వీడియో కాన్ఫరెన్సింగ్ మాధ్యమం ద్వారా ప్రసంగించిన ప్రధాన మంత్రి శ్రీ నరేంద్ర మోదీ

ప్రధాన మంత్రి శ్రీ నరేంద్ర మోదీ ఈ రోజు బ్రహ్మకుమారీల సంస్థ 80వ వార్షికోత్సవం సందర్భంగా జరిగిన కార్యక్రమంలో వీడియో కాన్ఫరెన్సింగ్ మాధ్యమం ద్వారా ప్రసంగించారు. ప్రధానమంత్రి అంతర్జాతీయ సమావేశం మరియు సాంస్కృతిక ఉత్సవానికి దేశ, విదేశాల నుండి విచ్చేసిన ప్రతినిధులకు స్వాగతం పలుకుతూ, ప్రజా పిత బ్రహ్మకుమారీ ఈశ్వరీయ విశ్వవిద్యాలయ వ్యవస్థాపకుడైన దాదా లేఖ్ రాజ్ కు నివాళులు అర్పించారు. 100 సంవత్సరాల వయస్సు ఉన్న దాదీ జానకి గారిని ఆయన ప్రశంసిస్తూ ఈ వయస్సులో కూడా సంఘ సేవలో నిమగ్నమై ఉన్న ఆమె నిజమైన కర్మ యోగి అని అభివర్ణించారు. సౌర శక్తి రంగంతో సహా అనేక రంగాలలో బ్రహ్మకుమారీల సంస్థ చేసిన పనులను ప్రధాన మంత్రి మోదీ మెచ్చుకొన్నారు. అవినీతిని అంతం చేయడం కోసం డిజిటల్ లావాదేవీల వినియోగాన్ని విస్తరించవలసిందిగా పిలుపునిచ్చారు. ‘స్వచ్చ భారత్’, ఎల్ఇడి దీపాల వాడకం వంటి విషయాలను కూడా ప్రధాన మంత్రి ప్రస్తావించి, వాటి వల్ల ఒనగూడే లాభాలను గురించి వివరించారు.
ప్రముఖ అథ్లెట్ శ్రీ మిల్కాసింగ్ మృతి పట్ల సంతాపం వ్యక్తం చేసిన ప్రధానమంత్రి

ప్రముఖ అథ్లెట్ శ్రీ మిల్కాసింగ్ మృతి పట్ల ప్రధానమంత్రి శ్రీ నరేంద్ర మోదీ తీవ్ర విచారం వ్యక్తం చేశారు. శ్రీ మిల్కాసింగ్ ను గొప్ప క్రీడాకారుడిగా అభివర్ణించిన ప్రధానమంత్రి దేశ కీర్తి ప్రతిష్టలను ఇనుమడింప చేసి భారత ప్రజల హృదయాలలో ఆయన సుస్థిర స్థానం సంపాదించారని అన్నారు. మిల్కా సింగ్ మృతి పట్ల సంతాపం వ్యక్తం చేస్తూ శ్రీ నరేంద్రమోడీ ట్వీట్ చేశారు. ' శ్రీ మిల్కాసింగ్ మృతితో భారతదేశం ఒక గొప్ప క్రీడాకారుడుని కోల్పోయింది. ఆయన భారతదేశానికి క్రీడారంగంలో ఎనలేని సేవలను అందించి దేశ ప్రజల గుండెల్లో స్థానం సంపాదించారు. తన వ్యక్తిత్వంతో ఆయన లక్షలాది మంది భారతీయులకు స్ఫూర్తిగా నిలిచారు. ఆయన మృతి నన్ను తీవ్ర దిగ్భ్రాంతికి గురిచేసింది. కొన్ని రోజుల ముందే నేను శ్రీ మిల్కా సింగ్ తో మాట్లాడాను. ఆయనతో ఇది నా చివరి సంభాషణ అవుతుందని అనుకోలేదు. అనేకమంది ఔత్సాహిక అథ్లెట్లు ఆయన నుంచి స్ఫూర్తి పొందుతారు. ఆయన కుటుంబ సభ్యులు, ప్రపంచవ్యాపితంగా ఉన్న ఆయన అభిమానులకు నా సంతాపాన్ని తెలియజేస్తున్నాను.' అని శ్రీ నరేంద్ర మోడీ తన ట్వీట్లలో పేర్కొన్నారు.
ప‌విత్ర గ‌ణేశ చ‌తుర్థి సంద‌ర్భంగా ప్ర‌జ‌ల‌కు ప్ర‌ధాన‌మంత్రి శుభాకాంక్ష‌లు

ప‌విత్ర వినాయ‌క చ‌వితి ప‌ర్వ‌దినం సంద‌ర్భంగా ప్ర‌ధాన‌మంత్రి శ్రీ న‌రేంద్ర మోదీ ప్ర‌జ‌ల‌కు శుభాకాంక్ష‌లు తెలిపారు. ‘‘గ‌ణ‌ప‌తి బప్పా మోర్యా! గ‌ణేశ చ‌తుర్థి ప‌ర్వ‌దినం సంద‌ర్భంగా దేశవాసుంద‌రికీ హార్దిక శుభాకాంక్ష‌లు. వినాయ‌క చ‌వితి పండుగ నేప‌థ్యంలో దేశంలోని పౌరులంద‌రికీ నా శుభ‌కామ‌న‌లు’’ అని ఆయ‌న పేర్కొన్నారు.
శ్రీల భ‌క్తివేదాంత స్వామి ప్ర‌భుపాద గారి 125వ జ‌యంతి సంద‌ర్భం లో సెప్టెంబ‌ర్ 1న ఒక ప్ర‌త్యేక స్మార‌క నాణేన్ని విడుద‌ల చేయ‌నున్న ప్ర‌ధాన మంత్రి

శ్రీల భ‌క్తివేదాంత స్వామి ప్ర‌భుపాద గారి 125వ జ‌యంతి సంద‌ర్భం లో 125 రూపాయ‌ల విలువైన ఒక ప్ర‌త్యేక స్మార‌క నాణేన్ని 2021 సెప్టెంబ‌ర్ 1 న సాయంత్రం 4గంటల 30 నిమిషాలకు ప్ర‌ధాన మంత్రి శ్రీ న‌రేంద్ర మోదీ వీడియో కాన్ఫ‌రెన్స్ మాధ్య‌మం ద్వారా విడుదల చేయ‌డ‌మే కాకుండా స‌మూహాన్ని ఉద్దేశించి ప్ర‌సంగించ‌నున్నారు. శ్రీల భ‌క్తివేదాంత స్వామి ప్ర‌భుపాద గారి గురించి.. స్వామీ జీ అంత‌ర్జాతీయ కృష్ణ చైత‌న్య స‌మాజం (ఐఎస్‌కెసిఒఎన్.. ‘ఇస్కాన్‌’) ను స్థాపించారు. ఇది ‘‘హ‌రే కృష్ణ ఉద్య‌మం’’ గా ప్ర‌సిద్ధి లోకి వ‌చ్చింది. శ్రీమ‌ద్ భ‌గ‌వ‌ద్ గీత ను, వైదిక సాహిత్యాన్ని 89 భాష‌ల లోకి అనువాదం చేయ‌డం తో పాటు వైదిక సాహిత్యం ప్ర‌పంచ వ్యాప్తం గా ప్రసారం కావ‌డం లో కూడా ఇస్కాన్ ఒక ప్ర‌ముఖ పాత్ర ను పోషిస్తోంది. స్వామీ జీ వంద‌ కు పైగా దేవాల‌యాల ను కూడా ప్ర‌తిష్టించారు. ప్ర‌పంచానికి భ‌క్తి యోగ మార్గాన్ని గురించి ప్ర‌బోధిస్తూ అనేక గ్రంథాల ను కూడా ఆయ‌న రాశారు. ఈ సంద‌ర్భం లో సంస్కృతి శాఖ కేంద్ర మంత్రి కూడా పాలుపంచుకోనున్నారు.
పశ్చిమ బెంగాల్ లోని ‘అమ్ఫాన్’ తుఫాను ప్రభావిత ప్రాంతాల లో విమాన పరిశీలన ను నిర్వహించిన ప్ర‌ధాన మంత్రి

‘అమ్ఫాన్’ తుఫాను కారణం గా ఉత్పన్నమైన స్థితి ని సమీక్షించడం కోసం పశ్చిమ బెంగాల్ ను ప్ర‌ధాన మంత్రి శ్రీ న‌రేంద్ర మోదీ ఈ రోజు న సందర్శించారు. ఈ యాత్ర లో ప్ర‌ధాన మంత్రి ని కేంద్ర మంత్రి శ్రీ ధర్మేంద్ర ప్రధాన్, కేంద్ర సహాయ మంత్రులు శ్రీ బాబుల్ సుప్రియో, శ్రీ ప్రతాప్ చంద్ర సారంగీ లతో పాటు దేబాశ్రీ చౌధరీ కూడా అనుసరించారు. పశ్చిమ బెంగాల్ గవర్నర్ శ్రీ జగ్ దీప్ ధన్ ఖడ్, పశ్చిమ బెంగాల్ ముఖ్యమంత్రి మమత బనర్జి లతో కలసి ప్ర‌ధాన మంత్రి పశ్చిమ బెంగాల్ లోని తుఫాను బాధిత జిల్లాల ను గగన తలం నుండి పరిశీలించారు. తదనంతరం, పశ్చిమ బెంగాల్ లో ప్రస్తుతం చేపడుతున్న సహాయ పునరావాస చర్యల ను సమీక్షించడం కోసం రాష్ట్ర ప్రభుత్వానికి చెందిన మరియు కేంద్ర ప్రభుత్వానికి చెందిన ఉన్నతాధికారులందరితోను నిర్వహించిన ఒక సమావేశాని కి ప్రధాన మంత్రి అధ్యక్షత వహించారు. తక్షణ సహాయక కార్యకలాపాల కోసం పశ్చిమ బెంగాల్ రాష్ట్ర ప్రభుత్వాని కి 1,000 కోట్ల రూపాయల ఆర్థిక సహాయాన్ని అందిస్తున్నట్లు ఆయన ప్రకటించారు. రాష్ట్రం నుండి సహాయం తాలూకు విజ్ఞాపన పత్రం అందగానే, రాష్ట్రం లో వాటిల్లిన నష్టం పరిధి ని అంచనా వేయడం కోసం రాష్ట్రాన్ని సందర్శించవలసింది గా ఒక అంతర్ మంత్రిత్వ శాఖ ల బృందాన్ని కేంద్ర ప్రభుత్వం పంపనుంది. ఆ బృందం ఇచ్చే నివేదిక ఆధారం గా మళ్లీ ఆర్థిక సహాయాన్ని అందించడం జరుగుతుంది. పశ్చిమ బెంగాల్ ప్రజల కు ప్రధాన మంత్రి తన పరిపూర్ణ సంఘీభావాన్ని వ్యక్తం చేశారు. ఈ విపత్తు లో ప్రాణాలు కోల్పోయిన వారి యొక్క కుటుంబాల కు ఆయన ప్రగాఢ సంతాపాన్ని తెలిపారు. రాష్ట్రం లో సంభవించిన తుఫాను లో మరణించిన వ్యక్తుల సమీప సంబంధికుల కు 2 లక్షల రూపాయల అనుగ్రహపూర్వక చెల్లింపు ను, అలాగే క్షతగాత్రుల కు 50,000 రూపాయల అనుగ్రహపూర్వక చెల్లింపు ను ప్రధాన మంత్రి ప్రకటించారు. ఈ కష్ట కాలం లో, రాష్ట్రం తో కేంద్ర ప్రభుత్వం సన్నిహితం గా మెలగుతూ పనిచేస్తుందని రాష్ట్ర ప్రజానీకాని కి ప్రధాన మంత్రి హామీ ని ఇచ్చారు. ప్రభావిత ప్రాంతాల లో మౌలిక సదుపాయాల పునరుద్ధరణ కు మరియు పునర్ నిర్మాణాని కి శాయశక్తుల సహాయాన్ని అందజేస్తుందని కూడా ఆయన తెలిపారు. ప్రధాన మంత్రి ఈ సంవత్సరం లో పశ్చిమ బెంగాల్ రాష్ట్రాన్ని సందర్శించడం ఇప్పటికి ఇది రెండో సారి. ఆయన ఈ సంవత్సరం లో ఉత్తర్ ప్రదేశ్ మినహా ఒక్క పశ్చిమ బెంగాల్ రాష్ట్రాన్ని మాత్రమే అనేక పర్యాయాలు సందర్శించారు. ప్రధాన మంత్రి ఈ సంవత్సరం లో ఇంతకు ముందు జనవరి నెల 11 వ, 12 వ తేదీ లలో పశ్చిమ బెంగాల్ లో పర్యటించారు. ఆ కాలం లో జరిగిన కోల్ కాతా పోర్ట్ ట్రస్ట్ 150వ వార్షిక ఉత్సవాల కు ఆయన హాజరయ్యారు. కోల్ కాతా లో పునర్ నిర్మాణం పూర్తి అయిన వారసత్వ భవనాలు నాలుగింటి ని ఆ సందర్భం లో దేశ ప్రజల కు ప్రధాన మంత్రి అంకితం చేశారు; మరి అలాగే బెలూర్ మఠ్ ను కూడా ఆయన సందర్శించారు.
‘ప్రగతి’ సమావేశాని కి రేపటి రోజు న అధ్యక్షత వహించనున్న ప్ర‌ధాన మంత్రి

ఐసిటి ఆధారితమైన మల్టి-మోడల్ ప్లాట్ ఫార్మ్ ఫర్ ప్రొ-యాక్టివ్ గవర్నెన్స్ ఎండ్ టైంలీ ఇంప్లిమెంటేశన్ – పిఆర్ఎజిఎటిఐ- (‘ప్రగతి’) మాధ్యమం ద్వారా 2020వ సంవత్సరం జనవరి 22వ తేదీ న జరుగనున్న 32వ ముఖాముఖి సమీక్ష సమావేశాని కి ప్ర‌ధాన మంత్రి శ్రీ న‌రేంద్ర మోదీ అధ్యక్షత వహించనున్నారు. గడచిన 31 ముఖాముఖిల లో 12 లక్షల కోట్ల రూపాయల కు పైగా విలువైన పథకాల ను ప్ర‌ధాన మంత్రి సమీక్షించారు. 2019వ సంవత్సరం లో కడపటి సారి జరిగిన ప్రగతి సమీక్ష సమావేశం లో 61,000 కోట్ల రూపాయల కు పైగా విలువ కలిగిన 16 రాష్ట్రాల కు మరియు కేంద్ర పాలిత ప్రాంతం జమ్ము – కశ్మీర్ కు సంబంధించిన 9 పథకాలు చర్చ కు వచ్చాయి. విదేశాల లో పనిచేస్తున్న భారతీయ పౌరుల ఇక్కట్టు లు, జాతీయ వ్యవసాయ విపణి, మహత్త్వాకాంక్ష కలిగిన జిల్లా ల సంబంధిత కార్యక్రమం మరియు మౌలిక సదుపాయాల అభివృద్ధి కార్యక్రమాలు వంటి వేరు వేరు అంశాల పైన కూడా చర్చించడమైంది. బహుళ ప్రయోజనాల సాధన కు మల్టి-మోడల్ గవర్నెన్స్ ప్లాట్ ఫార్మ్ ‘పిఆర్ఎజిఎటిఐ’ (ప్రగతి) మాధ్యమాన్ని ప్ర‌ధాన మంత్రి 2015 మార్చి నెల 25వ తేదీ న ప్రారంభించారు. సామాన్యుడి ఇబ్బందుల ను పరిష్కరించడమే ధ్యేయం గా ఉద్దేశించిన సమీకృత‌మైనటువంటి మరియు ముఖాముఖి చర్చాత్మకమైనటువంటి వేదిక గా ‘ప్రగతి’ ఉంటున్నది. భారత ప్రభుత్వం యొక్క ముఖ్య కార్యక్రమాల ను, అలాగే వివిధ రాష్ట్ర ప్రభుత్వాలు సహాయం కోరిన పథకాల ను ఏక కాలం లో పర్యవేక్షించేందుకు మరియు సమీక్షించేందుకు కూడా ప్రగతి సహాయకారి గా ఉంటున్నది.
మధ్యప్రదేశ్ లో వర్షాలు, వరద బాధితుల కోసం పి.ఎం.ఎన్.ఆర్.ఎఫ్. నుండి ఎక్స్-గ్రేషియా ను ఆమోదించిన – ప్రధానమంత్రి

మధ్యప్రదేశ్‌లో వర్షాలు, వరదల కారణంగా ప్రాణాలు కోల్పోయిన వారి సమీప బంధువులకు 2 లక్షల రూపాయల మేర ఎక్స్ గ్రేషియా అందజేయడానికి, ప్రధాన మంత్రి శ్రీ నరేంద్ర మోదీ, తమ ఆమోదం తెలియజేశారు. గాయపడిన వారికి 50,000 రూపాయల చొప్పున ఆర్ధిక సహాయం అందించడానికి కూడా ఆయన ఆమోదం తెలియజేశారు. ఈ మేరకు ప్రధానమంత్రి కార్యాలయం సామాజిక మాధ్యమం ద్వారా ఒక ట్వీట్ చేస్తూ , “మధ్యప్రదేశ్‌లో వర్షాలు, వరదల కారణంగా ప్రాణాలు కోల్పోయిన వారి సమీప బంధువులకు పి.ఎం.ఎన్..ఆర్.ఎఫ్. నుండి ఒక్కొక్కరికి 2 లక్షల రూపాయల చొప్పున ఎక్స్‌గ్రేషియాను ప్రధానమంత్రి నరేంద్రమోదీ ఆమోదించారు. గాయపడిన వారికి 50,000 రూపాయల చొప్పున ఇస్తారు.” అని పేర్కొంది.
ప్ర‌ధాన మంత్రి తో ఆర‌క‌ల్ గ్లోబల్ సిఇఒ స‌ఫ్రా కాట్జ్ భేటీ

ఆర‌క‌ల్ గ్లోబ‌ల్ సిఇఒ స‌ఫ్రా కాట్జ్ శుక్ర‌వారం న్యూఢిల్లీలో ప్ర‌ధాన మంత్రి శ్రీ న‌రేంద్ర మోదీతో స‌మావేశ‌మ‌య్యారు. బెంగ‌ళూరు కేంద్రంగా అత్యాధునిక కేంప‌స్ కోసం ఆర‌క‌ల్ వేస్తున్న ప్ర‌ణాళిక‌ల‌ను గురించి ఈ సంద‌ర్భంగా ఆమె ప్ర‌ధాన మంత్రి కి వివ‌రించారు. అంతే కాకుండా, ఆర‌క‌ల్ అకాడ‌మి ద్వారా అయిదు ల‌క్ష‌ల‌కు పైగా విద్యార్థులు కంప్యూట‌ర్ సైన్స్ మెల‌కువ‌లు నేర్చుకొనేందుకు ఒక కార్య‌క్ర‌మాన్ని చేప‌ట్ట‌నున్న‌ట్లు వెల్ల‌డించారు. శ్రీ న‌రేంద్ర మోదీ త‌ల‌పెట్టిన ‘మేక్ ఇన్ ఇండియా’ కార్య‌క్ర‌మానికి ఈ ప్ర‌ణాళిక‌లు ఊతం అందించ‌గ‌ల‌వ‌ని, ప్ర‌పంచ శ్రేణి త‌యారీ నిల‌యంగాను, డిజైన కేంద్రంగాను భార‌త‌దేశ‌పు స్థాయిని ఈ ప్ర‌ణాళిక‌లు ప‌టిష్ట‌ప‌ర‌చ‌గ‌ల‌వ‌ని ఆర‌క‌ల్ భావిస్తోంది. ప్ర‌ధాన మంత్రి ఈ చొర‌వ‌ల‌ను మెచ్చుకున్నారు.
యునైటెడ్ కింగ్ డమ్ ప్రధానితో సంభాషించిన ప్రధాన మంత్రి; మాన్ చెస్టర్ లో ఉగ్రవాద దాడి జరిగిన నేపథ్యంలో బ్రిటన్ కు ఆయన సంఘీభావ వ్యక్తీకరణ

ప్ర‌ధాన మంత్రి శ్రీ న‌రేంద్ర మోదీ బ్రిటన్ ప్రధాని థెరిసా మే తో ఈ రోజు మాట్లాడారు. మాన్ చెస్టర్ లో ఉగ్రవాద దాడి జరిగిన నేపథ్యంలో బ్రిటన్ కు ఆయన సంఘీభావాన్ని తెలియజేశారు. ‘‘బ్రిటన్ లోని మాన్ చెస్టర్ లో ఉగ్రవాద దాడి జరిగిన నేపథ్యంలో ప్రధాని థెరిసా మే గారితో మాట్లాడి. మన సంఘీభావాన్ని వ్యక్తం చేశాను. ఉగ్రవాదంపై పోరాడడంలో కలసికట్టుగా ముందడుగు వేద్దామని ఆమెతో అన్నాను’’ అని ప్రధాన మంత్రి ట్విటర్ లో పేర్కొన్నారు.
అభివృద్ధి పథకాల అమలు కోసం బాంగ్లాదేశ్ కు 4.5 బిలియన్ యుఎస్ డాలర్ల మేర థర్డ్ లైన్ ఆఫ్ క్రెడిట్ కు సంబంధించిన ఎమ్ఒయు కు ఆమోదం తెలిపిన మంత్రివర్గం

అభివృద్ధి పథకాల అమలు కోసం బాంగ్లాదేశ్ కు 4.5 బిలియన్ యుఎస్ డాలర్ల మేర థర్డ్ లైన్ ఆఫ్ క్రెడిట్ కు (ఎల్ఒసి కి) సంబంధించిన ఒక అవగాహనపూర్వక ఒప్పంద పత్రానికి (ఎమ్ఒయు కు) ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఎక్స్- పోస్ట్ ఫ్యాక్టో ఆమోదం తెలిపింది. బాంగ్లాదేశ్ ప్రధాని 2017 ఏప్రిల్ లో భారతదేశంలో పర్యటించిన సందర్భంలో ఈ ఎమ్ఒయు పైన సంతకాలయ్యాయి. ఈ ఎమ్ఒయు బాంగ్లాదేశ్ లో అవస్థాపన అభివృద్ధికి, వ్యూహాత్మక భాగస్వామ్యం బలోపేతం కావడానికి, భారతదేశం మరియు బాంగ్లాదేశ్ ల మధ్య అనుసంధానం మెరుగవడానికి తోడ్పడుతుంది. తద్వారా మన దేశంలోని ఈశాన్య ప్రాంతానికి చేరుకొనే అవకాశాలు కూడా పెంపొందుతాయి. అంతే కాక, బాంగ్లాదేశ్ లో భారతదేశ కంపెనీలకు కొత్త వ్యాపారావకాశాలు అందివస్తాయి. బాంగ్లాదేశ్ కు రాయితీతో కూడిన ఆర్థిక సహాయాన్ని అందించే వ్యవస్థ కారణంగా భారతదేశం మరియు బాంగ్లాదేశ్ ల మధ్య అభివృద్ధి సంబంధ సహకారం తో పాటు ద్వైపాక్షిక సంబంధాలు కూడా బలపడతాయి. రాయితీతో కూడిన ఆర్థిక సహాయాన్ని అందించే వ్యవస్థలో భాగంగా చేపట్టే పథకాల జాబితాను ఎమ్ఒయు విశదీకరిస్తుంది. ఇది భారతదేశం ప్రయోజనాలు ముడిపడిన పథకాలను ఈ ఎల్ఒసి లో భాగంగా చేపట్టే అవకాశాన్ని ప్రసాదిస్తుంది. చేపట్టే పథకాలలో కొన్ని పథకాలు భారతదేశంలోని ఈశాన్య ప్రాంతానికి ప్రధాన భూభాగంతోను, బయటి ప్రపంచంతోను మెరుగైన మరియు వేగవంతమైన అనుసంధానాన్ని కల్పించడంపైన దృష్టి సారిస్తాయి. అవి భారతదేశ భద్రతకు పూచీపడతాయి. దానితో పాటే భారతదేశ కంపెనీలకు వ్యాపారావకాశాలను కూడా కల్పిస్తాయి.
రేపు దేశ‌వ్యాప్తంగా జాతీయ ఐక్య‌తా దినంగా స‌ర్దార్ ప‌టేల్ జ‌యంతి వేడుక‌లు

దేశ‌ మొద‌టి ఉప ప్ర‌ధాని స‌ర్దార్ వ‌ల్ల‌భాయ్ ప‌టేల్ జ‌యంతిని జాతీయ ఐక్య‌తా దినంగా ( రాష్ట్రీయ ఏక్ తా దివ‌స్‌) గా ప‌రిగ‌ణించి దేశ‌వ్యాప్తంగా అక్టోబ‌ర్ 31న ఉత్స‌వాలు జ‌రుపుకోనున్నారు. ప్ర‌ధాని శ్రీ న‌రేంద్ర మోదీ ఉద‌యం7.30 గంట‌ల‌కు న్యూఢిల్లీ, పార్ల‌మెంటు వీధిలోని స‌ర్దార్‌ ప‌టేల్ విగ్ర‌హానికి పూల‌మాల వేసి నివాళి అర్పిస్తారు. ఆ త‌ర్వాత ఆయ‌న‌ రాజ్‌ప‌థ్ ద‌గ్గ‌ర ఏర్పాటైనై ఐక్య‌తా ప‌రుగు కార్య‌క్ర‌మం ద‌గ్గ‌ర ప్ర‌జ‌ల‌ను ఉద్దేశించి ప్ర‌సంగిస్తారు. కార్య‌క్ర‌మంలో పాల్గొన‌డానికి వ‌చ్చినవారి చేత ప్ర‌ధాని శ్రీ మోదీ స్వ‌యంగా ఐక్య‌తా ప్ర‌తిజ్ఞ చేయిస్తారు. ఉద‌యం 8.15 నిమిషాల‌కు ప్ర‌ధాని శ్రీ న‌రేంద్ర మోదీ జెండా ఊపి విజ‌య్ చౌక్ తోట ద‌గ్గ‌ర ఐక్య‌తా ప‌రుగు (ర‌న్ ఫ‌ర్ యూనిటీ) కార్య‌క్ర‌మాన్ని ప్రారంభిస్తారు. ఇందులో ఎవ‌రైనా స‌రే స్వ‌చ్ఛందంగా పాల్గొన‌వ‌చ్చు. పాఠ‌శాల విద్యార్థులు, క్రీడాకారులు భారీ సంఖ్య‌లో పాల్గొనే అవ‌కాశ‌ముంది. జాతీయ ఐక్య‌తా దినం సంద‌ర్భంగా జాతీయ ఐక్య‌తా ప్ర‌తిజ్ఞ కార్య‌క్ర‌మాన్ని దేశంలోని ప‌లు ప్ర‌భుత్వ కార్యాల‌యాల్లో ఈ రోజే (అక్టోబ‌ర్ 30న‌) చేప‌ట్టారు. స‌ర్దార్ ప‌టేల్ జ‌యంతి ఉత్స‌వాలు దేశంలోని ప‌లు రాష్ట్రాల‌తోపాటు విదేశాల్లో కూడా జ‌రుగుతున్నాయి. వివిధ ప్రాంతాల్లో జ‌రిగే ఈ ఉత్స‌వాల్లో కేంద్ర మంత్రులు పాల్గొంటున్నారు.
జాతీయ యుద్ధ స్మారకాన్ని చూడవలసిందంటూ అందరికి విజ్ఞ‌ప్తి చేసిన ప్రధాన మంత్రి

ఎన్ డబ్ల్యు ఎమ్ వద్ద మనికా బత్రా యొక్క వీడియో ను శేర్ చేశారు జాతీయ యుద్ధ స్మారకాన్ని సందర్శించిన టేబుల్ టెనిస్ క్రీడాకారిణి మనికా బత్రా శేర్ చేసినటువంటి ఒక వీడియో ట్వీట్ ను గురించి ప్రధాన మంత్రి శ్రీ నరేంద్ర మోదీ తెలియజేస్తూ, నేశనల్ వార్ మెమోరియల్ ను సందర్శించవలసింది గా ప్రతి ఒక్కరి కి విన్నపం చేశారు. ప్రధాన మంత్రి ఒక ట్వీట్ లో – ‘‘భారతదేశం గర్వపడేటటువంటి మరియు స్పోర్ట్స్ చాంపియన్ అయినటువంటి @manikabatra_TT నేశనల్ వార్ మెమోరియల్ ను సందర్శించినప్పటి ఆమె అనుభూతుల ను అపురూపమైన విధం గా వెల్లడి చేశారు. ఆ స్మారకాన్ని మీరంతా కూడా సందర్శించండి అంటూ మీకు నేను విజ్ఞ‌ప్తి చేస్తున్నాను.’’ అని పేర్కొన్నారు.
రశ్యన్  ఫెడరేశన్  అధ్యక్షుడు శ్రీ వ్లాదిమీర్  పుతిన్  తో ఫోన్  లో మాట్లాడిన ప్రధాన మంత్రి

రశ్యన్ ఫెడరేశన్ అధ్యక్షుడు శ్రీ వ్లాదిమీర్ పుతిన్ తో ప్రధాన మంత్రి శ్రీ నరేంద్ర మోదీ ఈ రోజు న పోన్ ద్వారా మాట్లాడారు. నేత లు ఇద్దరూ యూక్రేన్ లో స్థితి ని గురించి, ముఖ్యం గా ఖార్ కీవ్ నగరం లో అనేక మంది భారతీయ విద్యార్థులు చిక్కుబడిపోవడాన్ని గురించి సమీక్షించారు. సంఘర్షణ నెలకొన్న ప్రాంతాల లో నుంచి భారత పౌరుల ను సురక్షితం గా ఖాళీ చేయించడాన్ని గురించి వారు చర్చించారు.